Det korte svar er ja, en elcykel kan give dig masser af motion. Elcyklen virker kun i kraft af, at du selv træder i pedalerne. Hvis du stopper med at træde i pedalerne kommer du altså ikke langt. Ved at cykle på en elcykel forbrænder du i gennemsnit 300-350 kalorier i timen, hvis du cykler i et moderat tempo. På en normal cykel uden el forbrænder du i samme tempo 600-800 kalorier. Der er altså stadig masser af god motion at hente ved at cykle på en eldrevet cykel.